
 TEHNIČKI ZAHTJEVI 

1.	UVOD


Sagledavajući razvoj prenosne mreže CGES-a može se konstatovati da su dalekovodi 110 kV i 220 kV nazivnog naponskog nivoa najduže u eksploataciji, neki od njih i više od 50 godina. Tokom dugogodišnje eksploatacije, prenosni dalekovodi su održavani u pogonski ispravnom i sigurnom stanju, a tek poneki od njih su rekonstruisani na način što im je zamijenjena kompletna oprema.

Pored navedenog, prenosni sistem Crne Gore nazivnog naponskog nivoa 400 kV, koji predstavlja interkonektivnu vezu sa prenosnim sistemima okruženja, danas su u neprekidnoj eksploataciji već više desetina godina. Tokom svih tih godina eksploatacije na istima nijesu obavljani značajniji radovi, izuzev interventnih održavanja i sanacija oštećenja.

Crnogorski elektroprenosni sistem (CGES) kao vlasnik i korisnik prenosne mreže Crne Gore, teži unapređenju prenosne mreže. Za potrebe ažuriranja projektne dokumentacije, kvalitetnijeg održavanja kao i za analize vezane za mogućnost rekonstrukcije dalekovoda CGES-a  neophodno izraditi nove i ažurne projektantske podloge postojećeg stanja dalekovoda. U tom smislu, potrebno je izraditi nove situacije trase sa naznačenim svim stubnim mjestima i svim objektima koji se nalaze u trasi predmetnih dalekovoda, odnosno u njihovom koridoru, analizu sigurnosnih visina i sigurnosnih udaljenosti, kao i analizu stanja provodnika, izolatora i ovjesne opreme. Izrada projekata postojećeg stanja dalekovoda bi se obavezno radila primjenom LIDAR tehnologije.



Potrebno je izvršiti snimanje i izradu dokumentacije za sljedeće dalekovode:

	Redni broj
	Naziv dalekovoda
	Dužina
(km)
	Godina izgradnje
	Starost
(god.)

	1. 
	DV 220 kV Podgorica1 – Mojkovac
	72,3
	1961
	62

	2. 
	DV 110 kV Podgorica 2 – Podgorica 5 (dionica do KAP-a)
	8
	1971
	52

	3. 
	DV 110 kV Podgorica 2 – KAP vod II
	7.5
	1971
	52

	4. 
	DV 110 kV Ribarevine – Mojkovac  
	14
	1971
	52

	UKUPNO:
	101.8
	
	

	







	
	
2.	AKTIVNOSTI NA IZRADI PROJEKATA


Izradu projekata postojećeg stanja potrebno je izvršiti kroz nekoliko aktivnosti koje će osigurati jednoznačnost i preciznost izrađenih projekata. Kako su trase predmetnih dalekovoda kroz dugogodišnju eksploataciju pretrpjele značajne promjene (urbanizacija, izgradnja infrastrukture, prirodni prirasti šumskih područja…), za izradu projekata postojećeg stanja neophodno je pripremiti nove, precizne i jednoznačne podloge. Na osnovu pripremljenih podloga, u narednom koraku potrebno je modelovati postojeće stanja predmetnih dalekovoda u programskom paketu PLS CADD. Ovakvi modeli će obezbijediti mogućnost za pravljenje dodatnih analiza postojećeg stanja predmetnih dalekovoda, kao i potrebne mjere i obim planiranih revitalizacija.

U smislu prethodno iznesenog, za izradu projekata postojećeg stanja potrebno je sprovesti slijedeće aktivnosti:

· Izvršiti lasersko snimanje koridora dalekovoda za potrebe izrade digitalnog 3D modela terena koji će poslužiti kao osnova za dalje projektantske aktivnosti
· izraditi digitalne modele postojećeg stanja predmetnih dalekovoda na prethodno izrađenom 3D modelu terena u koridoru dalekovoda,
· Po potrebi sprovesti terenski pregled predmetnih dalekovoda i to onih djelova trase za koje investitor procijeni da je neophodno
· dati stručno mišljenje o stepenu tehničke ispravnosti i pogonske sigurnosti i pouzdanosti predmetnih dalekovoda i
· izraditi projekte postojećeg stanja predmetnih dalekovoda koji će sadržati ažurne situacije trase, uzdužne profile i stubne liste predmetnih dalekovoda.


3.	PRIPREMA PODLOGA


Kao prvi korak u realizaciji predmetne usluge, potrebno je pripremiti nove i ažurne projektantske podloge postojećeg stanja predmetnih dalekovoda. U tu svrhu inicijalno je potrebno detaljno laserski snimiti predmetni dalekovod i pripadajući koridor, te izraditi digitalni 3D model dalekovoda.

Kao podlogu za izradu digitalnog modela dalekovoda u programskom paketu PLS-CADD, potrebno je izvršiti snimanja terena unutar koridora predmetnih dalekovoda širine 60 m (+/- 30 m lijevo i desno od ose trase dalekovoda). Ova snimanja potrebno je uraditi sa gustinom od minimalno 70 snimljenih tačaka po kvadratnom metru (teren i objekti na trasi). Takođe, u slučaju šumskih područja unutar koridora dalekovoda, potrebno je snimkom obuhvatiti i visinu stabala. Pri tome je potrebno bilježiti i podatak o trenutnoj temperaturi okoline, s obzirom da će isti služiti za određivanje postojećeg montažnog stanja užadi.

Kod ukrštaja dalekovoda sa drugim infrastrukturnim objektima, potrebno je detaljno snimiti područje ukrštaja.

Snimljene podatke potrebno je pripremiti za programski paket PLS-CADD, odnosno iste prikazati kao predefinisane *.dwg datoteke.

Pored prethodno navedenih podloga, potrebno je napraviti foto snimak visoke rezolucije (mjerna fotografija
– programska aplikacija) svakog stubnog mjesta dalekovoda iz kojega će biti vidljivi određeni tehnički detalji; tip primjenjene izolacije, način ovješenja izolatorskih lanaca i način ovješenja zaštitnog užeta.

Na bazi tako formiranog 3D modela i precizno pozicioniranih stvarnih lokacija stubova,  potrebno je izraditi nove situacije trase sa naznačenim svim stubnim mjestima i svim objektima koji se nalaze u trasi predmetnih dalekovoda, odnosno u njihovom koridoru. Situacije trasa potrebno je izraditi kao informativnu situaciju na državnim kartama razmjere 1:25000, te kao detaljnu situaciju na ortofoto podlogama u razmjeri 1:5000.



3.1. Lasersko skeniranje

S obzirom na relativnu starost predmetnih dalekovoda, nesporna je činjenica kako je koridor njihovih trasa kroz dogogodišnju eksploataciju pretrpio značajne promjene. Ove promjene prvenstveno se odnose na značajnu urbanizaciju dijela trase dalekovoda, te izmjene postojećih i izgradnju novih infrastrukturnih objekata, koje bitno mijenjaju njegovu međusobnu zavisnost sa okolinom. Upravo ova zavisnost je značajan faktor kod određivanja pogonske sigurnosti dalekovoda, a u smislu osiguravanja minimalno propisanih sigurnosnih visina i sigurnosnih udaljenosti.

Tokom godina redovnog održavanja predmetnih dalekovoda, uočeno je kako pojedini  uzdužni profili, odnosno pojedine pozicije stubova u postojećoj projektnoj dokumentaciji ne odgovaraju stvarnom stanju na terenu. 

Kako bi se dobio kvalitetan i precizan geodetski snimak stvarnog stanja koridora predmetnih dalekovoda, CGES je nakon analize mogućih metoda odabrao primjenu najsavremenijih tehnologija kao optimalnu metodu, te kontrole istih. U nastavku je navedeno koju tehnologiju je potrebno koristiti za potrebu izrade ove dokumentacije:

Lasersko skeniranje treba izvršiti skenerima relativne tačnosti od 2 cm. Ukupna tačnost po x-y osi treba iznositi +/- 2 - 10 cm, a po z osi 5 - 15 cm. Za uvećanje tačnosti određivanja koordinata snimljenih tačaka potrebno je na terenu osigurati potreban broj kontrolnih tačaka. Iste je potrebno terenski odrediti sa odgovarajućom tačnošću.

Lasersko skeniranje treba izvesti sa gustoćom od minimalno 70 snimljenih tačaka po kvadratnom metru, za teren i objekte na trasi. Tačke dobijene laserskim skeniranjem treba očistiti od svih grešaka aberacije, parazitskih refleksija i anomalija kod prijema GPS signala.

Ovako filtrirane podatke treba zapisati na odgovarajući digitalni medijum (DVD, prenosni HDD ili USB memorija) u xyz formatu, te isporučiti u dva (2) primjerka.

U narednom koraku, filtrirane podatke (laserske tačke) je potrebno klasifikovati prema sljedećoj kodnoj listi:

	Kod
	Objekt

	10
	teren

	11
	poljoprivredno zemljište

	21
	auto put

	22
	regionalni/magistralni put

	23
	lokalni put

	24
	makadamski put

	25
	šumski put

	26
	parkiralište

	30
	željeznička pruga

	40
	potok, rijeka, jezero

	100
	stub dalekovoda

	150
	rasvjetni stub

	160
	ograda

	190
	ostali stubovi





	200
	zgrada

	250
	zid

	270
	ostali objekti

	410
	stablo

	510
	žica NN dalekovoda

	520
	žica VN dalekovoda

	530
	žica TK voda

	540
	žica željezničke pruge

	710
	ugaona tačka predmetnog dalekovoda

	750
	stub predmetnog dalekovoda

	760
	tačka zateznog zavješenja

	761
	tačka nosivog zavješenja

	800
	provodnik predmetnog dalekovoda

	1000
	teren – interpolirane tačke



Klasifikaciju laserskih tačaka potrebno je izvršiti za širinu koridora dalekovoda od 60 m ( +/- 30 m lijevo i desno od ose trase dalekovoda). U slučaju da predmetni dalekovod ostvaruje ukrštaj sa drugim nadzemnim vodom (NN ili VN dalekovod, TK vod...) koridor unutar kojega se radi klasifikacija potrebno je proširiti toliko da oba stuba raspona ukrštaja drugog nadzemnog voda budu klasifikovana.

Klasifikovane podatke prema prethodno navedenoj kodnoj listi potrebno je zapisat u ASCII formatu na odgovarajući digitalni medijum (DVD, prenosni HDD ili USB memorija), te isporučiti u dva (2) primjerka.

Terenske radove treba vršiti u takvim vremenskim uslovima koji će osigurati maksimalni kvalitet ortofoto snimka, odnosno za vrijeme najpovoljnijih vremenskih uslova, odnosno kod odgovarajućeg ugla sunca, bez magle, oblačnosti itd.

Takođe, prilikom sprovođenja laserskog snimanja potrebno je uzimati podatke o temperaturi na prosječnoj visini provodnika, kao i podatak o datumu i vremenu snimanja, kako bi se naknadno pribavili i podaci o brzini vjetra i insolaciji. Ove podatke, uz podatke o strujnim opterećenjima predmetnog dalekovoda za vrijeme snimanja koje će obezbijediti investitor, potrebno je koristiti kod računskog određivanja trenutnog montažnog stanja provodnika i zaštitnog užeta.

3.2. Topografsko snimanje

CGES iz prije navedenih razloga, prije svega zbog tražene preciznosti, zahtijeva primjenu snimanja iz vazduha. Topografsko snimanje treba obaviti sa rezolucijom od 5 - 8 cm na tlu. Tražena rezolucija će kasnije omogućiti izradu ortofoto snimaka sa rezolucijom od 8 - 10 cm na tlu.

Uzimanje podataka za ortofoto snimka (snimanje) treba izvoditi istovremeno sa laserskim skeniranjem. Snimanje ortofoto snimaka treba vršiti u takvim vremenskim uslovima koji će osigurati najbolji mogući kvalitet ortofoto snimka, odnosno za vrijeme najpovoljnijih vremenskih uslova.

Ortofoto snimci moraju biti međusobno poziciono usklađeni. Po izvršenom usklađivanju digitalnih ortofoto snimaka, iste je potrebno zapisati na odgovarajući digitalni medijum (DVD, prenosni HDD ili USB memorija) u ECW format (uključene koordinate) i dostaviti u dva (2) primjerka.

Fotografske snimke za vrijeme leta kao i ortofoto snimak trase potrebno je štampati u posebnu knjigu koja treba biti dio dokumentacije izvedenog stanja.


4.	IZRADA DIGITALNOG MODELA DALEKOVODA


Prethodno opisana snimanja predstavljat će ulazne podatke za programski paket za projektovanje dalekovoda (PLS-CADD), čiji rad se zasniva na realnom 3D modelu terena, stubova, užadi, i ostalih komponenata.

Uz primjenu PLS-CADD-a potrebno je modelovati predmetne dalekovode u prostoru, uz definisanje inicijalnih uslova koji vladaju na istima, te prikaz stvarnog stanja na trasi.

Predmetne dalekovode potrebno je modelovati na način da se definišu modeli stubova, izolatorskih lanaca i užadi, kao i snimljenih tačaka postojećih stubova i užadi. Pri tome je na svakom stubnom mjestu model stuba potrebno precizno pozicionirati unutar snimljenih tačaka realnog stuba. Zatim, lančanicu definisanog modela užeta, za temperaturu užeta određenu proračunom, potrebno je precizno grafički „provući“ kroz snimljene tačke užadi u rasponu i tako za svako uže. Za ovako modelovanu užad potrebno je računski odrediti stvarno montažno stanje.

Za proračun temperature užeta u trenutku snimanja potrebno je koristiti klimatske podatke (brzina vjetra, insolacija, temperatura okoline) prikupljene na osnovu zapisa u trenutku vršenja snimanja, kao i podatak o strujnom opterećenju dalekovoda u trenutku snimanja koji će, u skladu sa datumom i vremenom snimanja, obezbijediti investitor.

Na osnovu definisanog modela dalekovoda, u kombinaciji sa generisanim 3D modelom terena i snimljenim tačkama „prepreka“, u PLS-CADD-u je potrebno:

1. Izraditi montažne tabele za realne raspone za cijeli spektar temperatura od -20°C do maksimalne temperature (pojedine pozicije stubnih mjesta iz projektne dokumentacije i stvarne se razlikuju). Izraditi montažne tabele za trenutno montažno stanje provodnika i zaštitnog užeta kao i za cijeli spektar temperatura od -20°C do maksimalne temperature, za realne raspone.
2. Izvršiti propisane proračune, kontrole i analize za stvarno snimljeno stanje. Prethodno navedeno se odnosi na kontrolu sigurnosnih visina i udaljenosti provodnika u odnosu na sve locirane objekte, vegetaciju i tlo, kontrole trenutnih ugiba i naprezanja, kontrolu otklona nosivih izolatorskih lanaca, kontrolu naprezanja užadi u ovjesištima, te kontrolu razmaka između užadi.
3. Izraditi sitaciju trase, u nacionalnom koordinatnom sistemu, na topografskoj karti u razmjeri 1:25000 i na ortofoto karti u razmjeri 1:5000 sa stvarnim prikazom svih stubnih mjesta.
4. Izraditi stubnu listu. (oznaka stubnog mjesta; nova i stara, tip stuba, visina stuba do donje konzole, ukupna visina stuba, izolacija, raspon, srednji raspon, ugao loma trase, dužina zateznog polja, dužina trase, idealni raspon, maksimalni gravitacioni raspon, gravitacioni raspon pri d.t., odnos gravitacionog i srednjeg raspona, pritisak vjetra, dodatni teret, maksimalno radno naprezanje provodnika, maksimalno radno naprezanje zaštitnog užeta, povišeni temelji, produžene noge, oznaku optičke kutije, težina utega po fazi, tip uzemljivača, ukrštaj sa drugim objektima, koordinate podnožja stuba; X, Y i Z,)
5. Izraditi skice stubova na osnovu snimljenih podataka, izraditi nacrte izolatorskih lanaca na osnovu stvarnog stanja – detaljnog snimka
6. Izraditi uzdužne profile sa podacima uz svaki stub (napomena uz stub, nova oznaka stuba, postojeća oznaka stuba, tip stuba, nazivna visina stuba, izolacija, optička kutija, tip uzemljivača, pritisak vjetra na stubnom mjestu, povišeni temelj, produžene noge, razmak pojasnika na temelju; a i b).
7. Izraditi backup datoteku modela dalekovoda sa svim snimljenim tačkama za korištenje na drugim računarima.
8. [bookmark: _Hlk74761641]Izraditi model dalekovoda u .kmz formatu za uvid u stvarni položaj dalekovoda na terenu sa programom GoogleEarth (moguće je korištenje na bilo kojem računaru ili tabletu, isključivo uz prethodno učitavanje .kmz datoteke koja sadrži podatke o dalekovodu; ostalim online korisnicima servisa GoogleEarth model dalekovoda nije vidljiv).



9. Izraditi model dalekovoda u.gdb formatu za uvid u stvarni položaj dalekovoda na terenu sa GPS uređajem i mogućnost navigacije do pojedinog stubnog mjesta (moguće je korištenje na široko dostupnim komercijalnim GPS uređajima, uz prethodno učitavanje .gdb datoteke koja sadrži podatke o dalekovodu). Uz svaki stub dati koordinate u Gauss-Krugerovom sistemu, a takođe dati situaciju trase i stubnih mjesta u .dwg formatu.
 
Podatke pod rednim brojevima 1. do 6. potrebno je na odgovarajući način uključiti u projekt postojećeg stanja dalekovoda.

Podatke pod rednim brojevima 7. do 9. potrebno je zapisati na odgovarajući digitalni medijum (DVD, prijenosni HDD ili USB memorija), te isporučiti u dva (2) primjerka.
5.	STRUČNO MIŠLJENJE O STEPENU TEHNIČKE ISPRAVNOSTI I POGONSKE SIGURNOSTI I POUZDANOSTI






Na osnovu podataka prikupljenih terenskim snimanjima i kontrolnih proračuna opisanih tačkom 4. ovog Projektnog zadatka, potrebno je dati stručno mišljenje o stepenu tehničke ispravnosti i pogonske pouzdanosti dalekovoda.

Prilikom izrade stručnog mišljenja posebno je potrebno obraditi i opisati slijedeće elemente dalekovoda:
· opšta pristupačnost trasi dalekovoda, sa naglaskom na pristupačnost do zateznih stubova,
· stanje konstrukcije stubova sa posebnim osvrtom na stubove sa prenapregnutim dijagonalama, odnosno na one koji nijesu ispunjeni L profilima nego “okruglim” čeličnim profilima
· stanje izolacije,
· stanje provodnika i ovjesne opreme,
· stanje zaštitnog užeta i ovjesne opreme,
· procijenjeno stanje uzemljivača,
· stanje trenutnih iznosa sigurnosnih visina i udaljenosti u odnosu na objekte unutar koridora dalekovoda,

Na osnovu stručnog mišljenja, u njegovom zaključnom dijelu, potrebno je dati preporuke o potrebi i obimu zahvata revitalizacije kojom bi se dalekovod doveo na zadovoljavajuće stanje u pogledu tehničke ispravnosti i pogonske sigurnosti i pouzdanosti.

6.	PROJEKAT POSTOJEĆEG STANJA DALEKOVODA


Na osnovu izrađenog digitalnog modela dalekovoda, kao i kontrolnih proračuna navedenih u tački 4., potrebno je izraditi projekat postojećeg stanja. U sklopu projekta postojećeg stanja potrebno je obraditi sljedeća poglavlja:

· osnovni tehnički podaci o dalekovodu
· naziv dalekovoda
· dužina trase
· tipovi i broj stubova
· tip i presjek provodnika
· tip i presjek zaštitnog užeta
· trenutno i inicijalno montažno stanje provodnika
· trenutno i inicijalno montažno stanje zaštitnog užeta
· inicijalni klimatski parametri
· montažne tablice za trenutno montažno stanje provodnika i zaštitnog užeta kao i za cijeli spektar temperatura od -20°C do maksimalne temperature.
· stručni osvrt na pogonsku sigurnost predmetnog dalekovoda, a na osnovu rezultata kontrolnih proračuna navedenih u tački 4.
· situacija trase u razmjeri 1:25000 i na ortofoto karti u razmjeri 1:5000
· stubna lista (oznaka stubnog mjesta; nova i stara, tip stuba, visina stuba do donje konzole, ukupna visina stuba, izolacija, raspon, poluzbir srednjih raspona, ugao loma trase, dužina zateznog polja,



dužina trase, idealni raspon, maksimalni gravitacioni raspon, gravitacioni raspon pri d.t., odnos gravitacionog i srednjeg raspona, pritisak vjetra, dodatni teret, maksimalno radno naprezanje provodnika, i maksimalno radno naprezanje zaštitnog užeta, povišeni temelji, produžene noge, oznaku optičke kutije, težina utega po fazi, tip uzemljivača, ukrštaj s drugim objektima, koordinate podnožja stupa; X, Y i Z)
· skice stubova na osnovu snimljenih podataka,
· skice izolatorskih lanaca na osnovu stvarnog stanja – detaljnog snimka
· uzdužni profili trase dalekovoda sa podacima uz svaki stub (napomena uz stub, nova oznaka stuba, postojeća oznaka stuba, tip stupa, nazivna visina stuba, izolacija, tip uzemljivača, pritisak vjetra na stubnom mjestu, povišeni temelj, produžene noge)

NAPOMENA: Projekat postojećeg stanja potrebno je dostaviti u dva (2) štampana primjerka, odnosno zapisati na odgovarajući digitalni medijum (DVD, prenosni HDD ili USB memorija) u PDF format i dostaviti u dva (2) primjerka.



